विष्णुस्मृतिः/त्रयस्त्रिंशत्तमोऽध्यायः
अथ पुरुषस्य कामक्रोधलोभाख्यं रिपुत्रयं सुघोरं भवति  । । ३३.१  । ।

परिग्रहप्रसङ्गाद्विशेषेण गृहाश्रमिणः  । । ३३.२  । ।

तेनायं आक्रान्तोऽतिपातकमहापातकानुपातकोपपातकेषु प्रवर्तते  । । ३३.३  । ।

जातिभ्रंशकरेषु संकरीकरणेष्व् अपात्रीकरणेषु  । । ३३.४  । ।

मलावहेषु प्रकीर्णकेषु च  । । ३३.५  । ।

त्रिविधं नरकस्येदं द्वारं नाशनं आत्मनः   ।
कामः क्रोधस्तथा लोभस्तस्मादेतत्त्रयं ज्ययेत् । । ३३.६  । ।